Squash under Stillehavslekene 2011. Squash var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var sjuende gangen som squash var med på programmet under stillehavslekene. Det var sju turneringer, single, double og lagkonkurranser for både kvinner og menn og en mixeddoubleturnering. Ny-Caledonia ble beste nasjon, de vant alle sju gullmedaljene.